सिर्फ 30 फीसदी राजस्व वसूली, पांच को नोटिस
नगर निगम राजस्व विभाग की समीक्षा बैठक गुरुवार को हुई। इसमें सामने आया कि अब तक शहर में लक्ष्य के एवज में सिर्फ 30 फीसदी वसूली ही हुई है। इस पर आयुक्त जेके ध्रुव और महापौर मधुसूदन यादव ने इस पर तेजी लाने की बात कही। वहीं 5 कर्मचारियों को नोटिस जारी करने के निर्देश आयुक्त ने दिए हैं। बैठक में उन्होंने सभी मदों से राजस्व वसूली की जानकारी की। बैठक में वसूली की स्थिति देखकर आयुक्त ध्रुव ने नाराजगी जाहिर की और हर महीने 40 लाख रुपए की वसूली करने का टारगेट दिया है। इस साल निगम ने 12 करोड़ रुपए टैक्स वसूली का लक्ष्य दिया है।
राजस्व विभाग के अधिकारी मीटिंग में आयुक्त के सवालों का ठीक से जवाब भी नहीं दे पा रहे थे। निगम के 5 राजस्व उपनिरीक्षक राजकुमार बंजारे ने 9 महीने में केवल 15 प्रतिशत, रविन्द्र ठाकुर ने 21, द्रोपदी हरियानों ने 14, गणित राम ने 21 फीसदी राजस्व की वसूली की है। जबकि रिखेन्द्र ठाकुर और लोकनाथ ठाकुर कोई जानकारी नहीं दे पाए। सब को फटकार लगाई और सोमवार की बैठक में पूरी जानकारी लेकर उपस्थित होने कहा। बैठक में पता चला कि भागीरथी नलजल योजना की अब तक मात्र 2 प्रतिशत वसूली ही हो पाई है।
राजनांदगांव। निगम में राजस्व विभाग की समीक्षा बैठक हुई।
कम वसूली पर नोटिस
पांच कर्मचारियों को नोटिस दिया जाएगा। उन्होंने कम वसूली की है। वहीं राजस्व की कुल वसूली 30 फीसदी ही हो पाई है। उसके लिए प्रति माह 40 लाख रुपए की वसूली करने का निर्देश दिया गया है। जेके ध्रुव, आयुक्त निगम
भर्ती जल्द करने कहा
आयुक्त ध्रुव ने स्थापना शाखा की बैठक लेकर कहा कि निशक्तों की भर्ती जल्द पूरा की जाए। वरिष्ठता सूची जारी कर प्रमोशन प्रक्रिया पूरी की जाए। अनुकंपा नियुक्ति की भी जानकारी ली। सभी मामलों का जल्द निराकरण करने आदेश दिया। वहीं अंकेक्षण आपत्ति निराकरण करने कहा। राशन कार्ड, मुख्यमंत्री स्वावलंबन योजना की भी जानकारी ली।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva